|  |  |  |  |
| --- | --- | --- | --- |
| Tantárgy neve:Oktatási innováció, implementáció | Jellege:kötelező | Kreditek:4 | Tantárgykód:WPEDO105 |
| Tantárgyfelelős:Németh Szilvia, mb. oktató | Munkaforma:előadás | Óraszám:N: 30 / L: 12 | Értékelés: kollokvium |
| A tantárgy oktatásának célja: A kurzus célja, hogy átfogó képet nyújtson az iskolai innovációkról, azok intézménybe épülési logikájáról, illetve az új módszerek sikeres implementálásának feltételeiről. A kurzus során a hallgatók megismerkednek nemcsak az oktatási innovációk jellemzőivel, hanem néhány hazai innovatív modell programmal is. A kurzus célja mindemellett az is, hogy bemutassa, hogy 2010 óta, az OECD innovációs stratégiájának elkészítése óta, milyen paradigmaváltás következett be ezen a területen. Láttassa, hogy ma már nem pusztán technológiai innovációról beszélünk az oktatásban, hanem szokások, szervezetek innovatív fejlesztéséről is. Változás az is, hogy a kreativitás és a vállalkozási képesség fejlesztése az innovatív oktatási paradigma fontos része lett. Ha ezeken a területeken az oktatási ágazat nem sikeres, nem próbál meg a munkaerő-piaci elvárásokhoz igazodni, akkor ebből sem a fiatal munkavállalók, sem a gazdasági szféra maga nem tud profitálni. Ezért az OECD egyik legfontosabb fókusza az innovációk területén a kreativitás és a kritikai gondolkodás fejlesztése és ezek mérhetővé tétele. A kurzus kitér erre a vonatkozásra is, illetve a mérés mellett górcső alá veszi az innovatív iskolákat, az innovatív tanulási környezeteket is, valamint ezek hálózatokba való szerveződését és az ilyenfajta hálózatok típusait is. |
| Fejlesztendő kompetenciaterületek:*Ismeret:* A hallgató ismeri az oktatási innováció alapvető fogalmait, az innovációs bevezetési modellt illetve az eredményes implementáció feltételrendszerét. *Képesség:* A hallgató képes az oktatási intézményekhez kapcsolódó fejlesztési folyamatok komplex, kritikai elemzésére, értékelésére. *Attitűd:* A hallgató elkötelezett az innovatív, horizontális, részvételi, demokratikus fejlesztési folyamatok mellett. *Autonómia*: A hallgató elkötelezett munkájának folyamatos önelemzése, reflektálása iránt; törekszik a folyamatos tartalmi és módszertani megújulásra. |
| Kötelező irodalom: Falus-Környei-Németh-Sallai: A pedagógiai rendszer. Fejlesztők és felhasználók kézikönyve. <http://docplayer.hu/95476-A-pedagogiai-rendszer-fejlesztok-es-felhasznalok-kezikonyve.html> Fazekas Ágnes - Halász Gábor – Horváth László: Innovációk és innovációs folyamatok a magyar oktatási rendszerben. ELTE PPK, Felsőoktatás- és Innovációkutató Csoport. Educatio 27 (2), pp. 247–264 (2018).Hunya Márta: Kreativitás és innováció az oktatásban. <https://moderniskola.hu/2014/11/hunya-marta-kreativitas-es-innovacio-az-oktatasban/> Ajánlott irodalom:Measuring Innovation in Education 2019. What has changed in the classroom? OECD, 2019.Fostering Students' Creativity and Critical Thinking. What it Means in School. Centre for Educational Research and Innovation, 2019.Németh Szilvia: Fejleszthető-e a tanulók kreativitása a mai magyar iskolában? A pécsi Kreatív partnerség program bemutatása. <https://www.t-tudok.hu/kreativ-partnerseg-matematika-pilot-program-bemutato/mobile/index.html> A hejőkeresztúri Komplex Instrukciós Program. <http://iskon.opkm.hu/admin/upload/Hej%C5%91kereszt%C3%BArKIP.pdf> Zágon Bertalanné: A Lépésről lépésre program bemutatása. <https://docplayer.hu/18741893-Zagon-bertalanne-lepesrol-lepesre-program-bemutatasa.html>  |
| Kurzustematika: A kurzus során innovatív oktatási programok elemzésén keresztül haladunk végig az innovatív fejlesztési logika egyes állomásain.**Követelmények, értékelés:**Azok a hallgatók, akik az órák 80%-án részt vettek, a szemeszter végén leadott oktatási programelemzés és az ehhez kapcsolódó értékelő beszélgetés alapján kapnak érdemjegyet. |
| Kurzus hirdetője:WJLF Neveléstudományi tanszék | Félév:2019/20. tavasz | Oktató: Németh Szilvia, mb. oktató |